Guerlain

**Guerlain** (Gerlen) — 1828-ci ildə Pyer Fransua Paskal Gerlen tərəfindən qurulan, dünyada ən qədim ətir evlərindən biridir. 

1994-cü ildən Guerlain brendindən müstəsna istifadə hüququ  *Louis Vuitton Moet Hennessy Corporation*-a məxsusdur.

## Tarixi
* Guerlain 1828-ci ildə İngiltərədə kimya təhsili almış fransız Pyer Fransua Paskal Gerlen tərəfindən təsis edilmişdir. Əvvəlcə bu ətir evi aptek kimi fəaliyyət göstərirdi, Gerlen onun zirzəmisində öz ətirlərini qarışdırırdı. Müştərilər az olsa da, kifayət qədər məşhur insanlar idi, məsələn, Balzak və toyu üçün xüsusi olaraq *Eau de Cologne Impériale* odekolonu yaradılmış III Napoleon. Daha sonra o, kraliça Viktoriya və İspaniya kraliçası II İzabella üçün ətirlər yaratmışdı. Pyer Fransua Gerlen 1864-cü ildə vəfat edir. 
*   
* Firma onun oğulları Eme və Qabriel Gerlenə miras qalır. Eme Gerlen bir-birinin ardınca uğurlu ətirlər buraxaraq ailə biznesini yeni səviyyəyə qaldırır, Qabriel isə həmin vaxt idarəçiliklə məşğul olur. 
*   
*   
* 1910-cu ildə Eme Gerlen vəfat edir və şirkət Qabrielin oğulları Jak və Pyerə miras qalır. Pyer kommersiya işlərini, Jak isə ətirlərin hazırlanmasını öz üzərinə götürür. Evin Jak və Pyerin idarəçiliyi altında olduğu dövrdə ailə biznesi çiçəklənir, beynəlmiləlləşir və populyarlaşır. Guerlain kino və estrada ulduzları üçün ətirlər yaratmağa, həmçinin öz məhsullarını bütün dünyaya satmağa başlayır. 
*   
* Jak Gerlen 1956-cı ildə vəfat edir və nəvəsi Jan-Pol Gerlen şirkətin rəhbəri vəzifəsinə keçir. Onun rəhbərliyi altında şirkət dünyaca məşhur brendə çevrilir. 
*  
*   
* 1994-cü ildə Jan-Pol Gerlen şirkəti bu günədək Guerlain markasına sahib olan meqa dəbdəbə korporasiyası LVMH-ə satır. Satışdan sonra daha 8 il o, bir qrup yeni gənc ətriyyatçılarla paralel olaraq ətirlər yaratmağa davam edir. “Lakin satışdan sonra çox şey dəyişdi və ilk növbədə ritm dəyişdi. Əgər əvvəllər Guerlain tələsmirdisə və hər bir yeni ətri bir neçə ilə hazırlayırdısa, indi təkcə 1999-cu ildə bazara doqquz yeni ətir çıxarmışdı, onların çoxu məhdud sayda (limited edition) idi, yəni onlar əvvəlcədən əbədiyyət üçün deyil, ani tələb üçün nəzərdə tutulmuşdu. ”

2002-ci ildə Gerlen öz şirkətindən təqaüdə çıxır.

## Xarakterikliyi
Olqa Vaynşteyn əsas prinsipləri belə təsvir edir: “Gerlen evinin ətriyyat prinsipləri üzərində daha ətraflı dayanmağa dəyər.

* Birincisi, Guerlain kompozisiyaları heç vaxt xüsusi, "yüklənmiş" deyil: onların komponentləri "gizlənqaç oynamır" və bir-birini gizlətmir, çünki onların sayı çox deyil. Məsələn, 1979-cu ildə ətriyyatçının sevimli aktrisası Katrin Denövə həsr etdiyi („Nahema“) ətirində cəmi on iki komponent var.
* 
* İkincisi, təbii maddələrə açıq aydın üstünlük verilir. Əlbəttə ki, süni materiallar olmadan mümkün deyil, lakin onların payı 20% -dən çox olmamalıdır. Gerlenlər ailəsi həmişə xammalın keyfiyyətinə ciddi nəzarət edirdilər və indi Jan-Pol hər il ətirli bitkilər plantasiyalarını və efir yağları istehsal edən zavodları yoxlayır.
* 
* Üçüncüsü, şüşələrin dizaynına böyük əhəmiyyət verilir: “Qadın üçün paltar nədirsə, ətir üçün də şüşəsi odur”.
* 
* Və nəhayət, və ən əsası, Guerlain kompozisiyaları tez tanış gəlir, çünki onlar demək olar ki, həmişə („guerlinade“) adlı marka akkordundan istifadə edirlər. Onun dəqiq tərkibi, təbii ki, gizli saxlanılır, lakin məlumdur ki, onun tərkibinə tonka paxlası, qızılgül və vanil daxildir.

## Ətirlər
İlk kişi ətri Napoleon III Bonapart üçün xüsusi olaraq yaradılmış "Imperial" odekolonudur. Qadınlar üçün ilk  Guerlain ətri "Çiçəklərin qəlbi" adlanır - o, Paskal Gerlen tərəfindən 1829-cu ildə həyat yoldaşı üçün yaradılmışdır. Jicky dünyanın ilk uniseks ətri və sintetikdən ilk istifadə edilən ətrlərindən biridir.

Ümumilikdə, 1828-ci ildən bəri ev 300-dən çox ətir yaratmışdır.

## İstinadlar

## Xarici keçidlər
*  Официальный сайт
* История на сайте ELLE